Eftir að sprenging verður á tungli þeirra , þá eiga Klingonar nú aðeins 50 ár upp á að hlaupa þar til Ósonlagið á plánetunni þeirra hverfur , og þeir deyja allir sem einn . Þeir hafa aðeins einn valkost - að semja um frið við bandalagið sem þýðir að 70 ára átök munu líða undir lok . James T. Kirk skipstjóri , og áhöfn hans , eru kölluð til , til ... Lesa meira Eftir að sprenging verður á tungli þeirra , þá eiga Klingonar nú aðeins 50 ár upp á að hlaupa þar til Ósonlagið á plánetunni þeirra hverfur , og þeir deyja allir sem einn . Þeir hafa aðeins einn valkost - að semja um frið við bandalagið sem þýðir að 70 ára átök munu líða undir lok . James T. Kirk skipstjóri , og áhöfn hans , eru kölluð til , til að hjálpa til við samningaviðræður þar sem þau hafa svo mikla og góða reynslu af samskiptum við Klingona . Friðarviðræður fara ekki alveg eins vel og vonast var til , og enda með því að Kirk og McCoy eru leiddir fyrir rétt og dæmdir fyrir morð , og sendir til Rura Penthe , kaldranalegra og snjóþungra fangabúða . Mun þeim takast að sleppa ? Og mun einhverntíma verða friður við Klingona ? ... minna Eftir frekar misheppnaða mynd nr. 5 kemur hér síðasta myndin með gamla Star Trek-genginu , og þessi er alveg ágæt . Þannig að gamla genginu tókst að enda með reisn þrátt fyrir allt . Í þessari mynd segir frá því þegar Kirk og félögum er falið að fylgja klingonska kanslaranum Gorkon til Jarðar til þess að sitja leiðtogafund . En skömmu eftir að kanslarinn og hans fylgdarlið hefur setið kvöldverð með áhöfn Enterprise , er hann myrtur á dularfullan hátt . Allt bendir til þess að einhverjir á Enterprise hafi framið ódæðið . Kirk og dr. McCoy eru handteknir og dæmdir til ævilangrar vistar í fanganýlendunni Rura Penthe , þar sem enginn hefur átt afturkvæmt . Þar hitta þeir Martiu ( Iman , konu Bowies ) , sem reynist ekki öll þar sem hún er séð . - En eru þeir sekir ? Hver er morðinginn ? Það er nú það . - Þessi mynd er mjög vel heppnuð , handrit og leikur er fínn og tónlistin er mögnuð og passlega draugaleg . Iman stendur sig nokkuð vel , og takið eftir Kim Cattrall ( Sex and the City ) sem Vúlkanastúlkan Valeris . Finnst ykkur hún ekki hafa breyst . : ) Þarna er einnig gamla kempan Christopher Plummer ( Chang ) , og Michael Dorn ( Worf í TNG ) stendur sig einnig vel . - Ég tek það fram að ég er að skrifa um hina lengri special edition af myndinni ; hún var ekki sýnd í bíó en hinsvegar gefin út á myndbandi . Ég mæli með því að fólk reyni að sjá þá útgáfu frekar en hina , því hún er miklu betri . Þar má meðal annars sjá Rene Auberjonois ( Odo í DS 9 ) í litlu hlutverki , sem var klippt út , en skiptir að mínum dómi töluverðu máli . - En semsagt , fín mynd fyrir Star Trek-aðdáendur .